AARHUS: Glem alt om kransekage, bobler og festmusik. Torsdag åbner letbanen, og det bliver med noget mindre pomp og pragt end det var planlagt til den første letbanefest, der blev aflyst i ellevte time.

Torsdag 21. december kører letbanen officielt med passagerer, og trods forsinkelser skal det markeres.

Åbningen markeres torsdag på Hack Kampmanns Plads klokken 10.15, hvor alle er velkomne. Her vil Kristian Würtz (S), rådmand for Teknik og Miljø, og Bent Hansen (S), regionsrådsformand holde taler og en snor vil blive klippet for at markere, at letbanen officielt er en del af byens kollektive trafik.

Fra klokken 11 og resten af dagen torsdag kan man køre gratis med letbanen. Den kører seks gange i timen mellem Aarhus H og Aarhus Universitetshospital i Skejby efter almindelig køreplan. Det skriver Aarhus Kommune i en pressemeddelelse onsdag aften.

Fra fredag den 22. december kører Aarhus Letbane efter almindelig køreplan, og de samme billetter og priser gælder som til Midttrafiks øvrige busser